Henning Berg ledet Legia til cupgull
– Det var herlig å vinne etter en kamp som var god reklame for polsk fotball. De to beste lagene møttes, og atmosfæren var herlig. Jeg er veldig stolt av spillerne mine som aldri gir opp, sier Henning Berg etter sliteseieren. Den norske trenerens menn havnet nemlig bakpå da Tomasz Jodłowiec stanget ballen i eget mål etter etter frispark i det 20. minuttet. Da hadde Lech Poznan kjørt kampen, og ledelsen var fortjent. Ti minutter senere gjorde den uheldige forsvarsspilleren det imidlertid godt igjen, da han han utlignet for Legia etter en corner, og måltavlen på Stadion Narodowy viste 1-1 da lagene gikk til pause.Etter hvilen var Bergs mannskap mye giftigere, og drøyt ti minutter ut i omgangen snudde Marek Saganowski kampen - også Legias andre scoring kom etter en corner. Saganowski burde muligens ha vært avvinket for offside, men linjedommeren holdt flagget nede. Til tross for flere store sjanser, ble det ingen flere mål i kampen, og Berg kunne juble for sin andre tittel som Legia-trener. Laget vant seriegull i fjor, og det var etter 2-0-seieren over nettopp Lech at Berg løftet ligatroféet foran egne fans.Også i år kan Legia bli seriemestere. Hovedstadslaget sikret seieren i grunnserien da de slo Pogon 2-1 tidligere i uken. Det innebærer hjemmebanefordel i det kommende sluttspillet, som starter med besøk av dagens tapende finalist neste helg. – I kveld skal vi feire, fra i morgen skal vi jobbe videre for å bli seriemestere, forteller Berg. PS: Barry Douglas fikk sitt andre gule kort på tampen av kampen, og Lech måtte spille sluttminuttene med bare 10 mann. Henning Berg, allez, allez, allez! :) http://t.co/zGvoT3DuNp — Legionisci.com (@LegionisciCom)02.05.15, 06:55 Puchar jest Nasz💪💪💪 http://t.co/quDounOybH — Jakub Rzezniczak (@JakubRzezniczak)02.05.15, 06:41 Simply the best!!!:)))) http://t.co/ZhUFMVLLo2 — Legia Warszawa (@LegiaWarszawa)02.05.15, 06:14
(Lech Poznan - Legia Warszawa 1-2) Det polske hovedstadslaget fikk en dårlig start, men slo erkerivalen i cupfinalen.